Diari Oficial de la Generalitat Valenciana


Sumari del DOGV 4110, del 19-10-2001 (2001/9938)

ORDRE de 25 de setembre de 2001, de la Conselleria de Cultura i Educació, per la qual es convoca la segona edició del Premi Mundial de les Arts Valldigna.
----------------------------------------------------------------------------------------------------------------------------------------------------------

### Dades del document

Número de DOGV
:   4110

Data del DOGV
:   19-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9938


Data del document
:   25-09-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * premi cultural
    * distinció honorífica

ORDRE de 25 de setembre de 2001, de la Conselleria de Cultura i Educació, per la qual es convoca la segona edició del Premi Mundial de les Arts Valldigna. [2001/A9938]
  
En virtut de l'Ordre de 26 setembre de 2000, de la Conselleria de Cultura i Educació, es va crear el Premi Mundial de les Arts Valldigna i es van aprovar les seues bases reguladores.
  
Este premi en la seua primera edició es va convocar en el marc de la I Trobada Mundial de les Arts que es va celebrar l'octubre de l'any 2000 a València, la qual es va constituir en un fòrum internacional de debat dels problemes i la situació de les arts i els seus creadors davant del nou mil·lenni, i va acollir més de 300 artistes i intel·lectuals de totes les especialitats artístiques i de diferents països.
  
El I Premi Mundial de les Arts Valldigna es va concedir en l'acte inaugural de la I Trobada Mundial de les Arts, al monestir de la Valldigna, al compositor, director d'orquestra, pedagog i pensador de gran originalitat Luciano Berio, per la seua extraordinària contribució a la música contemporània.
  
Amb la finalitat de procedir a l'atorgament del Premi Mundial de les Arts Valldigna en la seua segona edició, a través de la present ordre s'aprova la convocatòria i les bases per les quals s'ha de regir.
  
En virtut de tot això, i fent ús de les facultats que em conferix l'article 35 de la Llei 5/1983, de 30 de desembre, del Govern valencià,
  
ORDENE
  
Primer
  
Es convoca la concessió del Premi Mundial de les Arts Valldigna en la seua segona edició, corresponent a l'any 2001.
  
Segon
  
Esta convocatòria es regirà en esta segona edició per les bases que s'aproven a través d'esta ordre i que hi figuren com a annex. Les bases arreplegades en l'Ordre de 26 de setembre de 2000, de la Conselleria de Cultura i Educació, quedaran modificades en tot allò que no s'ajuste a les que s'establixen a continuació.
  
DISPOSICIONS FINALS
  
Primera
  
La present ordre entrarà en vigor el dia de la publicació en el Diari Oficial de la Generalitat Valenciana.
  
Segona
  
S'autoritza la subsecretària de Promoció Cultural perquè en l'àmbit de les seues competències adopte les mesures necessàries per al desplegament i l'execució d'esta ordre.
  
Segons el que disposen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14, 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o bé directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes, a comptar des de l'endemà de la publicació de la present orde.
  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació de la present orde.
  
València, 25 de setembre de 2001
  
El conseller de Cultura i Educació,
  
MANUEL TARANCÓN FANDOS
  
ANNEX
  
Bases reguladores de la segona edició del Premi Mundial de les Arts Valldigna
  
Primera
  
El Premi Mundial de les Arts Valldigna té com a objecte premiar els mèrits que concórreguen en el camp de la creació artística d'un determinat creador o creadora, tenint en compte el conjunt de la seua obra i la significació de la seua vida.
  
Segona
  
Este premi consta d'un símbol distintiu i representatiu del guardó i d'una dotació econòmica de 67.176.250 de pessetes (72.121,45 euros), que s'abonarà en esta segona edició a càrrec dels pressupostos vigents de l'ens públic Teatres de la Generalitat Valenciana.
  
Tercera
  
Podran optar i ser proposats a este premi qualsevol artista o creador viu que pels seus mèrits responga a les característiques establides en la base primera. Les propostes per a la concessió del premi corresponen als membres del jurat que a continuació es regula.
  
Quarta
  
La concessió del Premi Mundial de les Arts Valldigna en la segona edició correspondrà a un jurat integrat per:
  
- President: el conseller de Cultura i Educació.
  
- Vicepresidenta: la subsecretària de Promoció Cultural.
  
- Vocals:
  
a) Els coordinadors general i d'àrea de la I Trobada Mundial de les Arts, o la persona que els substituïsca, en un nombre total de set.
  
b) Fins a sis vocals designats entre personalitats de prestigi mundial reconegut, representatius dels sectors artístics presents en la I Trobada Mundial de les Arts.
  
Actuarà com a secretari o secretària del jurat un funcionari o funcionària de la Conselleria de Cultura i Educació.
  
La designació i el nomenament dels vocals del jurat es realitzarà a través d'una resolució del conseller de Cultura i Educació.
  
Cinquena
  
El Premi Mundial de les Arts Valldigna serà únic i indivisible i s'atorgarà al candidat que obtindrà la majoria dels vots del jurat. En cas d'empat, decidirà el vot del president. Només podrà ser declarat desert per acord motivat del jurat quan els candidats proposats no complisquen els mèrits indicats en estes bases.
  
Sisena
  
El jurat es regirà per estes bases i per les normes de funcionament que el mateix jurat establisca, així com, amb caràcter supletori, per les normes aplicables als òrgans col·legiats previstes en la Llei de Règim Jurídic de les Administracions Públiques i del Procediment Administratiu Comú.